EkBass/fiwiki-20250220-pages-articles huggingface dataset:
Seelow’n kukkuloiden taistelu

Seelow’n kukkuloiden taistelu oli osa Berliinin-Seelow’n offensiivia (16. huhtikuuta – 2. toukokuuta 1945) toisessa maailmansodassa. Se kesti yli kolme vuorokautta, 16.–19. huhtikuuta 1945. Lähes miljoona marsalkka Georgi Žukovin johtamaa Neuvostoliiton1. Valko-Venäjän rintaman ja 78 556 Puolan 1. armeijan sotilasta hyökkäsi asemaan, jota kutsuttiin myös ”Berliinin porteiksi”. Heitä vastassa oli 110 000 Saksan 9. armeijan sotilasta komentajanaan Theodor Busse. Armeija oli osa armeijaryhmä Veikseliä. Taistelu yhdistetään usein Oder- Neissen taisteluun. Seelow’ssa kuitenkin käytiin ankarimmat taistelut ja Oder- Neissen taistelu oli ainoastaan Berliinin taistelun alkuvaihe. Tuloksena oli 9. armeijan saartaminen ja Halben taistelu. == Tilanteen kehittyminen == 9\. huhtikuuta 1945 neuvostojoukot valtasivat Itä-Preussissa Königsbergin, mikä mahdollisti 2. Valko-Venäjän rintaman, komentajanaan Konstantin Rokossovski etenemisen Oderille. Huhtikuun kahtena ensimmäisenä viikkona puna-armeija toteutti nopeimman uudelleenjärjestelynsä sodan aikana. 2. Valko-Venäjän rintama vastaanotti rintamavastuun 1. Valko-Venäjän rintamalta Schwedtistä Itämerelle, jolloin 1. Valko-Venäjän rintama voitiin keskittää Seelow’ta vastapäätä. Etelässä 1. Ukrainan rintama komentajanaan Ivan Konev, siirsi pääosan joukoistaan Ylä-Sleesiaan, luoteeseen Neisse-joesta. Miehiä Panssarivaunuja Lentokoneita Tykkejä tai kranaatinheittimiä Raketinheittimiä Moottoriajoneuvoja Neuvostoliitto n.2.5 miljoonaa 6250 7500 41600 3255 95383 Saksa n. 200.000 587 - 2625 - - == Taistelu == Puna-armeija aloitti hyökkäyksen aamuyöllä 16. huhtikuuta massiivisella tykistökeskityksellä, johon osallistui tuhansia tykkejä ja katjushoja. Jo ennen auringonnousua Valko- Venäjän 1. rintama aloitti hyökkäyksensä Oderin yli, ja Ukrainan 1. rintama Neissen yli. Ensimmäinen 1. Valko-Venäjän rintaman yritys muuttui katastrofiksi. Heinrici ja Busse olivat odottaneet hyökkäystä, ja olivat vetäneet joukkonsa ensimmäisen puolustuslinjan juoksuhaudoista ennen kuin venäläinen tykistö olisi tuhonnut heidät. Soinen maa tarjosi hyvän esteen, ja saksalaisten vastatykistöisku aiheutti puna-armeijalle suuria tappioita. Turhautuneena hitaaseen etenemiseen Žukov lähetti reservinsä taisteluun muuttaen aiempia suunnitelmiaan, joissa niitä olisi pidätelty ennen odotettua läpimurtoa. Alkuiltaan mennessä oli puna-armeija edennyt 4–6 kilometriä, mutta saksalaisten toinen puolustuslinja oli edelleen murtamatta. Žukovin oli raportoitava, ettei taistelu edennyt suunnitelmien mukaisesti. Etelämpänä Ukrainan 1. rintama oli kuitenkin edennyt suunnitelmien mukaan. Kannustaakseen Žukovia Stalin kertoi hänelle, että antaisi Konevin edetä suoraan pohjoiseen kohti Berliiniä. Toisena päivänä 1. Valko-Venäjän rintama jatkoi etenemistään alkuperäisen suunnitelman mukaisesti. Illalla 17. huhtikuuta Saksan toinen puolustuslinja murtui Neuvostoliiton 5. iskuarmeijan ja 2. kaartinpanssariarmeijan hyökkäyksessä. Luokka:Toisen maailmansodan itärintaman taistelut
Krister Klaunpoika Horn (1622–1692)

Krister Horn (1622–1692) oli kenraalikuvernööri, ja sotamarsalkaksi hänet ylennettiin 1672. Hän toimi Riian kuvernöörinä 1654–1657, Inkerin ja Käkisalmen läänin kenraalikuvernöörinä 1657–1659. Hänet nimitettiin 1660 valtaneuvokseksi ja 1661 hovioikeudenneuvokseksi Svean hovioikeuteen. Vuonna 1663 hänet nimitettiin Kaarle XI:n kasvattajaksi. Hänen veljensä oli Bengt Horn. ==Lähteet== Luokka:Suomalaiset virkamiehet Luokka:Ruotsalaiset tuomarit Luokka:Ruotsin sotamarsalkat Luokka:Kenraalikuvernöörit Luokka:Riian historia Luokka:Vuonna 1622 syntyneet Luokka:Vuonna 1692 kuolleet
Krister Klaunpoika Horn

Krister Klaunpoika Horn on usean historian henkilön nimi: * Krister Klaunpoika Horn (k. 1520), suomalainen linnanherra * Krister Klaunpoika Horn af Åminne eli Kristiern Klasson (1554–1612), Åminnen vapaaherra * Krister Klaunpoika Horn af Åminne (1622–1692), kenraalikuvernööri ja sotamarsalka
Blood Sample

Blood Sample on suomalaisen heavy metal -yhtyeen Waltarin kymmenes studioalbumi. Se on julkaistu vuonna 2005 levymerkillä Bluelight Records. Albumi nousi Suomen virallisen listan sijalle 30. == Kappaleet == # # # # # # # # # # # # # # # # # == Kokoonpano == * Kärtsy Hatakka – laulu, basso, kosketinsoitin, musiikkiohjelmointi * Jariot Lehtinen – kitara * Sami Yli- Sirniö – kitara * Mika Järveläinen – rummut === Muut tekijät === * Sami "Hannu" Koivisto – tuottaja, äänittäjä * Sami "Hannu" Koivisto – miksaaja * T. T. Oksala – miksaaja (kappaleet 2 & 8) * Svante Forsbäck – masteroija * Jani Mahkonen – valokuvat (yhtye) * Jörg Stanzick – valokuvat, grafiikka == Lähteet == == Aiheesta muualla == * * Blood Sample discogs.com -sivustolla Luokka:Vuoden 2005 albumit Luokka:Waltarin albumit
Covers All – The 25th Anniversary Album

Covers All – The 25th Anniversary Album on suomalaisen heavy metal -yhtyeen Waltarin cover-albumi. Se on julkaistu vuonna 2011 yhtyeen 25-vuotisen taipaleen kunniaksi. == Kappaleet == # # # # # # # # # # Kappaleet "Duke" on englanninkielinen versio Dingon kappaleesta "Levoton Tuhkimo", sekä "Plastic Ships" on englanninkielinen versio Hassisen Koneen kappaleesta "Muoviruusuja omenapuissa". Kappaleet on sanoittanut Kärtsy Hatakka. == Kokoonpano == === Yhtye === * Kärtsy Hatakka – laulu, basso, kosketinsoitin, musiikkiohjelmointi * Jariot Lehtinen – kitara, taustalaulu * Sami Yli-Sirniö – kitara, taustalaulu * Ville Veikko Vehviläinen – rummut * Janne Immonen – kosketinsoitin, taustalaulu === Vierailevat muusikot === * Markus Pajakkala – saksofonit * Ville Nissinen – pasuuna * Aki Himanen –trumpetti * Lari Lius – lyömäsoittimet (kappaleet 5 & 9) * Kimmo Korhonen – kitara (kappale 10), muu laulu (kappale 9) === Tuotanto === * Santeri Kallio – tuottaja, äänittäjä * Petri Majuri – miksaaja, masteroija * Sirkku Haikonen – kansitaide, valokuvat * Santtu Särkäs – valokuvat == Arvostelut == * Soundi: Soundi: Levyarvio == Lähteet == == Aiheesta muualla == * * Luokka:Vuoden 2011 albumit Luokka:Waltarin albumit Luokka:Cover-albumit
Adrián San Miguel del Castillo

Adrián San Miguel del Castillo, yleensä vain Adrián (s. 3. tammikuuta 1987 Sevilla, Espanja) on espanjalainen jalkapallomaalivahti. Hän edustaa espanjalaista Real Betisia, johon hän siirtyi vuonna 2024 pelattuaan viisi vuotta Liverpoolissa. == Seurajoukkueura == Adrián on sevillalaisseura Betisin kasvatti. Hän teki ensiesiintymisensä edustusjoukkueessa 29. syyskuuta 2012 ottelussa Málagaa vastaan. Hän pelasi kauden 2012−2013 aikana kaikkiaan 32 Primera Divisiónin ottelua. Adrián siirtyi West Hamiin vapaalla siirrolla kesällä 2013. Seuraavien viiden kauden aikana hän pelasi yhteensä 125 Englannin Valioliigan ottelua. Kaudella 2014−2015 hän pelasi West Hamin kaikki 38 liigaottelua ja seuraavallakin kaudella vielä 32. Kaudella 2018−2019 hän pelasi vain viisi cupottelua, eikä hänen sopimustaan jatkettu. Adrián siirtyi Liverpooliin ilmaissiirrolla kesällä 2019. Hän pelasi 11 Valioliigaottelua Liverpoolin mestaruuskaudella 2019–2020. Hän oli voittamassa myös UEFA Super Cupia. Mestarien liigassa hän pelasi kolme ottelua. Kaudella 2020–2021 hän pelasi kolme ottelua Valioliigassa ja yhden Mestarien liigassa. Seuraavalla kaudella hän pelasi vain yhden Liigacupin ottelun Liverpoolin matkalla cupin voittoon. Kauden 2022–2023 ainoan ottelunsa hän pelasi Liverpoolin voittamassa FA Community Shieldissä. Seuraavalla kaudella hän ei pelannut otteluakaan. == Maajoukkueura == Adrián on ollut kahdessa Espanjan maaottelussa vaihtomaalivahtina: maaottelussa Belgiaa ja MM-karsintaottelussa Liechtensteinia vastaan syyskuussa 2016. Kummassakaan pelissä hän ei päässyt pelaamaan. == Lähteet == == Aiheesta muualla == * Adriánin tilastot BDFutbol- sivustolla Luokka:Espanjalaiset jalkapallomaalivahdit Luokka:Vuonna 1987 syntyneet Luokka:Elävät henkilöt
Krister Klaunpoika Horn (1554–1612)

Krister Klaunpoika Horn eli Kristiern Klasson (1554–1612) oli Åminnen vapaaherra ja osallistui Pontus De la Gardien sotaretkeen venäläisiä vastaan 1580-1581 vaikka oli aiemmin alkuvuodesta 1580 yhdessä Karl Gustavssonin (Stenbock) kanssa ilmaissut Juhana III:lle Suomen aateliston epäilykset sotimiseen venäläisiä vastaan. Hän lähti Sigismundin mukana Puolaan 1587. Juhana III:n kuoltua Kaarle-herttua lähetti hänet Djursholmiin neuvottelemaan Gustav ja Sten Banérin ja Erik Sparren kanssa, ja tuloksena oli, että Juhanan erottamat neuvosmiehet palasivat neuvostoon. Kahteen otteeseen hän joutui oikeuteen ja jälkimmäisellä kerralla hän sai jopa kuolemantuomion arvosteltuaan hallitsijasukua ja oltuaan yhteydessä maanpakoon lähteneeseen veljeensä Jakob Klaunpoika Horniin, mutta molemmilla kerroilla seurasi armahdus. Hän opiskeli Frankfurt an der Oderissa vuosina 1571–1573, ja tuolloin hänestä käytettiin nimeä Kristiern Horn, muulloin hän itse käytti ja muut käyttivät nimeä Kristiern Klasson. ==Lähteet== Luokka:Suomalaiset sotilaat Luokka:Suomalaiset virkamiehet Luokka:Vuonna 1554 syntyneet Luokka:Vuonna 1612 kuolleet
Kanada kesäolympialaisissa 1952

Kanada osallistui Helsingin kesäolympialaisiin 1952 107 urheilijan joukkueella. Maa saavutti urheilulajeissa kolme mitalia, joista yksi oli kultainen ja kaksi hopeista. Kisojen mitalitilastossa Kanada ylsi 21. sijalle. == Mitalistit == === Kultaa === * George Genereux — ammunta, haulikko === Hopeaa === * Kenneth Lane ja Donald Hawgood — melonta, C-2 10 000 m * Gérard Gratton — painonnosto, keskisarja (75 kg) == Lähteet == * Sports-reference.com - Canada at the 1952 Helsinki Summer Games Kesäolympialaisissa 1952 Luokka:Valtiot kesäolympialaisissa 1952
Rotterdamin Erasmus-yliopisto

thumb|200px|right|Erasmus Universiteit Rotterdamin Erasmus-yliopisto () on vuonna 1913 perustettu Alankomaiden keskeinen yliopisto. Se on perustettu vuonna 1913. New York Times -lehden vertailussa Rotterdamin yliopisto sijoitettiin vuonna 2011 ensimmäiseksi Alankomaissa, 14:nneksi Euroopassa ja 33:nneksi maailmassa.NYTimes Education 20.10.2011 Erasmus-sana on liitetty yliopiston nimeen renessanssiajattelija Erasmus Rotterdamilaisen kunniaksi. == Lähteet == == Aiheesta muualla == *Yliopiston omat sivut Erasmus Universiteit Rotterdam Luokka:Alankomaiden yliopistot Luokka:Rotterdam
Kuvernementti

Kuvernementti (, gubernija) oli Venäjän keisarikunnan ensimmäisen tason hallintoalue. Kuvernementtia johti kuvernööri (, gubernator). Osa kuvernementeista oli yhdistetty kenraalikuvernöörin alaisuuteen. Tällaisia alueita olivat Suomen suuriruhtinaskunta (Suomen läänit katsottiin kuvernementeiksi), Kongressi-Puola ja Venäjän Turkestan. Kuvernementtien lisäksi keisarikunnassa oli myös alueita (, oblast) ja aluepiirejä (, okrug). Kuvernementteja oli aluksi vain kahdeksan kappaletta, mutta vuonna 1914 niitä oli jo 117 kappaletta. Ensimmäiset kuvernementit perustettiin 18. joulukuuta 1708. Vuonna 1719 kuvernementit jaettiin provinsseihin (, provintsii). Myöhemmin kuvernementtien määrä kasvoi 23 kappaleeseen. Vuoden 1775 uudistuksessa jako kuvernementteihin ja kihlakuntiin eli ujesteihin (, uezd) perustui alueiden väkilukuun. Samalla kuvernementti-nimityksen tilalle tuli venäläisperäinen namestnitšestvo (наместничество), mutta nimitys kuvernementti pysyi siitä huolimatta käytössä. Vuoden 1796 määräyksellä Venäjä jaettiin jälleen kuvernementteihin ja kihlakuntiin, jotka puolestaan jaettiin volosteihin (, volost). Helmikuun vallankumouksen jälkeen Venäjän väliaikainen hallitus nimesi kuvernöörit uudelleen kuvernementtikomissaareiksi. Lokakuun vallankumous jätti aluejaon ennalleen, mutta kuvernementin hallintoelimeksi tuli kuvernementtineuvosto (). Vuosina 1918–1929 Neuvostoliiton aluejakoa muutettiin lukuisia kertoja. Lopulta vuonna 1929 kuvernementit korvattiin alueilla (oblast), aluepiireillä (okrug) ja piireillä (rajon). Neuvostoliiton jälkeisissä maissa termiä kuvernementti ei käytetä, mutta alueiden ja aluepiirien johtajat Venäjällä ovat kuvernöörejä. ==Katso myös== * Luettelo Venäjän keisarikunnan hallinnollisista alueista (1914) ==Aiheesta muualla== * *
Ruch Chorzów

Ruch Chorzów () on puolalainen jalkapalloseura Chorzówin kaupungista. Kaudella 2021/22 se pelaa maan kolmanneksi korkeimmalla sarjatasolla mutta lukeutuu maan menestyksekkäimpiin. thumb|290px|Ruch Chorzów 290px|right|thumb|Ruch Chorzów - Jagiellonia Białystok (09.11.2009) 290px|right|thumb| Ruch perustettiin alun perin vuonna 1920. == Saavutuksia == *Puolan mestaruus (14): 1933, 1934, 1935, 1936, 1938, 1951, 1952, 1953, 1960, 1967/68, 1973/74, 1974/75, 1978/79, 1988/89 *Puolan cup (3): 1950/51, 1973/74, 1995/96 == Entisiä pelaajia == * Henryk Alszer (1947–58) * Marcin Baszczyński (1995-00), (2013–) * Krzysztof Bizacki (1994–95), (1997-06) * Andrzej Buncol (1979–81) * Ewald Cebula (1948–52) * Gerard Cieślik (1939–59) * Dariusz Gęsior (1983–96) * Edmund Giemsa (1932–39) * Andrej Komac (2010–11) * Joachim Marx (1969–75) * Zygmunt Maszczyk (1963–76) * Teodor Peterek (1928–39), (1946–48) * Arkadiusz Piech (2009–12) * Czesław Suszczyk (1946–59) * Mariusz Śrutwa (1991–99), (2000–06) * Krzysztof Warzycha (1983–89) * Ernst Wilimowski (1934–39) * Gerard Wodarz (1946–47) == Aiheesta muualla == * Virallinen sivu * Ruch Chorzów (90minut.pl) Luokka:Puolalaiset jalkapalloseurat Luokka:Chorzów
Kid Sister

Kid Sister (oik. Melisa Young, s. 3. heinäkuuta 1980) on yhdysvaltalainen räppäri Chicagosta. Hänen tunnetuin kappaleensa on "Pro Nails", jossa on mukana Kanye West. ==Diskografia== ===Albumit=== * Ultraviolet (2009) ===Mixtape=== * Kiss Kiss Kiss (2011) ===EP't=== * Kiss & Tell (2011) ===Singlet=== * 2007 "Control" * 2008 "Pro Nails" (feat. Kanye West) * 2009 "Get Fresh" * 2009 "Right Hand Hi" * 2010 "Daydreaming" (feat. Cee Lo Green) * 2010 "Big 'n Bad" * 2011 "Look Out Weekend" (feat. Nina Sky) * 2011 "Kiss Kiss Kiss" Luokka:Yhdysvaltalaiset hip hop -artistit Luokka:Vuonna 1980 syntyneet Luokka:Elävät henkilöt
Elektroninen polttoaineen ruiskutus

Elektroninen polttoaineen ruiskutus (, EFI) on polttomoottoreissa käytetty polttoaineen syöttämisestä palotilaan huolehtiva elektroninen järjestelmä. Ennen elektronista ruiskutusta on käytetty mekaanista polttoaineen ruiskutusta. EFI-järjestelmissä polttoaineen ja ilman seos lasketaan erilaisten anturien antamien tietojen avulla. EFI-yksikkö laskee polttoaineen määrän oikeaksi suhteutettuna erilaisiin olosuhteisiin moottorin sisällä ja ympäröivässä ulkoilmassa. Luokka:Polttomoottorit
Matt Cassel

Matthew Brennan "Matt" Cassel (s. 17. toukokuuta 1982, Northridge, Kalifornia) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän edustaa tällä hetkellä NFL-liigassa pelaavaa Detroit Lionsia. ==Ura== ===New England Patriots=== Cassel on New England Patriotsin seitsemännen kierroksen varaus vuodelta 2005. Ennen ammattilaisuraansa hän pelasi Etelä-Kalifornian yliopiston joukkueessa, USC Trojansissa. Yliopistourallaan Cassel ei kertaakaan toiminut aloittavana pelinrakentajana, vaan joutui tyytymään rooliin kahden Heisman Trophy -voittajan, ensin Carson Palmerin ja myöhemmin Matt Leinartin varamiehenä. Tilaisuutensa aloittajana Cassel sai NFL:ssä kaudella 2008, Tom Bradyn jouduttua loppukaudeksi sivuun polvivamman takia heti ensimmäisessä ottelussa. Kauden aikana Cassel onnistui vakuuttamaan Kansas City Chiefsin kyvyistään, ja hänet hankittiin joukkueen aloittajaksi ennen kauden 2009 alkua. ===Kansas City Chiefs=== Huomattavasti Patriotsia heikompitasoisessa Chiefsissä Cassel ei ole kolmen kauden aikana onnistunut esittämään yhtä vakuuttavia otteita, ja spekulaatiot hänen asemastaan joukkueessa voimistuivat Chiefsin jäätyä koko liigan viimeiseksi kaudella 2012. Maaliskuussa 2013 Cassel vapautettiin sopimuksestaan ja hän solmi uuden sopimuksen Minnesota Vikingsin kanssa. ===Minnesota Vikings=== Matt Cassel toimi pelinrakentaja Christian Ponderin varamiehenä kauden 2013 kolmessa ensimmäisessä ottelussa. Neljännessä ottelussa Lontoon Wembleyllä hän aloitti kylkiluuvaivoista kärsivän Ponderin tilalla. Ottelu päättyi Vikings voittoon Pittsburgh Steelersistä. Kaudella 2014 Cassel oli Vikingsin aloittava pelinrakentaja, mutta loukkaantuminen päätti hänen kautensa jo runkosarjan kolmannessa ottelussa. Maaliskuussa 2015 Vikings myi Casselin Buffalo Billsiin vaihdossa kahteen tulevan varaustilaisuuden varausvuoroon. ===Bills ja Cowboys=== Billsissä Cassel taisteli aloittavan pelinrakentajan paikasta EJ Manuelin ja Tyrod Taylorin kanssa. Cassel aloitti runkosarjan ensimmäisessä ottelussa, mutta pian hänet kaupattiin Dallas Cowboysiin vaihdossa varaustilaisuuden varausvuoroon. Cowboysin aloittava pelinrakentaja Tony Romo oli juuri loukkaantunut ja joukkue etsi kuumeisesti uutta pelinrakentajaa. Cassel pelasi kahdeksassa ottelussa, kunnes todella surkean ottelun jälkeen Kellen Moore nostettiin joukkueen aloittavaksi pelinrakentajaksi loppukaudeksi. ===Tennessee Titans=== Cassel teki sopimuksen Tennessee Titansin kanssa kaudeksi 2016. Hän toimi lähinnä nuoren Marcus Mariotan mentorina ja varamiehenä. Siitä huolimatta Titans teki Casselin kanssa kaksivuotisen jatkosopimuksen. Maaliskuussa 2018 Titans vapautti hänet sopimuksestaan ja hän siirtyi Detroit Lionsiin. ==Muuta== Cassel on myös varattu baseballin ammattilaisliigan MLB:n varaustilaisuudessa vuonna 2004. Oakland Athletics valitsi hänet tilaisuuden 36. kierroksella, mutta osapuolet eivät päässeet sopimukseen Casselin pyrkiessä etenemään jalkapallourallaan. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1982 syntyneet Luokka:Elävät henkilöt
Andreas Weimann

Andreas Weimann (s. 5. elokuuta 1991 Wien, Itävalta) on itävaltalainen jalkapalloilija. Hän on pelipaikaltaan hyökkääjä tai hyökkäävä keskikenttäpelaaja. Hän on pituudeltaan 179-senttimetrinen. Hän siirtyi Rapid Wienin junioreista Englantiin vuonna 2007 ja on pelannut Englannissa vuonna 2011 mestaruussarjan Watfordissa, vuosina 2011–2015 Valioliigan Aston Villassa, vuosina 2015–2018 mestaruussarjan Derby Countyssa, vuonna 2017 lainasopimuksella mestaruussarjan Wolverhampton Wanderersissa, vuosina 2018–2024 mestaruussarjan Bristol Cityssä, vuonna 2024 lainalla mestaruussarjan West Bromwich Albionissa ja elokuusta 2024 alkaen mestaruussarjan Blackburn Roversissa. Hän on pelannut Valioliigassa 113 ottelua, joissa hän on tehnyt 17 maalia, ja mestaruussarjassa jouluun 2024 mennessä 354 ottelua, joissa hän on tehnyt 71 maalia. Weimann pelasi Itävallan alle 17-, alle 19-, alle 20- ja alle 21-vuotiaiden maajoukkueissa. Hän pelasi Itävallan A-maajoukkueessa ensimmäisen kerran lokakuussa 2012 MM- karsintaottelussa Kazakstania vastaan. Hän pelasi kesään 2015 mennessä 14 A-maaottelua mutta palasi tämän jälkeen maajoukkueeseen vasta maaliskuussa 2022. EM-kilpailuissa 2024 hän pääsi kentälle vain yhden alkulohko-ottelun viime hetkille. Weimann on pelannut vuoden 2024 loppuun mennessä 26 A-maaottelua ja tehnyt niissä kaksi maalia: kesäkuussa 2022 Kansojen liigan ottelussa Ranskaa ja maaliskuussa 2024 ystävyysottelussa Slovakiaa vastaan. == Lähteet == Luokka:Itävaltalaiset jalkapalloilijat Luokka:Vuonna 1991 syntyneet Luokka:Elävät henkilöt
Ambato

San Juan de Ambato on kaupunki Ecuadorin keskiosassa. Se sijaitsee Andien vuoristossa noin 2 600 metrin korkeudessa. Yli 300 000 asukkaan Ambato on Tungurahuan maakunnan pääkaupunki. Vuonna 1698 perustettu kaupunki on kärsinyt vaurioita useissa maanjäristyksissä historiansa aikana. Viimeisen suuri järistys tapahtui vuonna 1949, jolloin lähes koko kaupunki tuhoutui. Ambatoa ympäröivä maaseutu on tärkeää hedelmänviljelyaluetta. Muita merkittäviä elinkeinoja ovat elintarvike- ja tekstiiliteollisuus. Kaupunki on myös merkittävä maantieliikenteen solmukohta, Ambaton kautta kulkee muun muassa Kanadasta Argentiinaan johtava Panamericana-valtatie. Matkustajaliikenteelle tarkoitettua lentokenttää tai rautatieasemaa kaupungissa ei ole. Ambatossa toimivat teknillinen korkeakoulu Universidad Técnica de Ambato sekä Quiton katoliseen yliopistoon kuuluva Pontificia Universidad Catolica del Ecuador. ==Katso myös== *Ambaton maanjäristys 1949 == Lähteet == == Aiheesta muualla == Luokka:Ecuadorin kaupungit Luokka:Tungurahua (maakunta)
Dunajská Streda

Dunajská Streda (, ) on kaupunki Slovakian lounaisosassa. Kaupungissa oli noin 22 700 asukasta vuoden 2019 arvioiden mukaan. Noin 23 000 asukkaan Dunajská Stredan väestöstä yli 80 prosenttia eli lähes 19 000 on unkarilaisia. Slovakkeja kaupungissa asuu nelisen tuhatta ja romaneja on muutamia satoja. Kaupungissa asuu myös muutaman kymmenen hengen suuruinen saksalainen vähemmistö. Toiseen maailmansotaan asti kaupungissa oli huomattava määrä juutalaista väestöä. Vuoden 1930 väestönlaskennassa he muodostivat noin 40% osuuden Dunajská Stredan asukkaista, unkarilaisia oli puolet ja slovakkeja noin 10%. Dunajská Stredan kaupunkikuva on muodostuu pääosin modernista rakennuskannasta. Sen vanhat rakennukset purettiin lähes kokonaan 1950–1980-luvuilla ja korvattiin sosialistista realismia edustavalla arkkitehtuurilla. 1990-luvulla Dunajská Stredan keskusta rakennettiin uudelleen unkarilaisen arkkitehdin Imre Makoveczin suunnitelmien pohjalta. == Lähteet == == Aiheesta muualla == *Kaupungin verkkosivusto Luokka:Slovakian kaupungit Luokka:Trnavan alue
Paralímni (Famagusta)

Paralímni () on kaupunki ja kunta (Δήμος Παραλιμνίου, Dímos Paralimníou) Famagustan alueella Kyproksen tasavallassa Kyproksen saarella. Sen väkiluku on (2011). Paralímni sijaitsee Kyproksen saaren itärannalla. Kaupungin asukasluku on kasvanut huomattavasti sen jälkeen, kun Turkin armeija vuonna 1974 miehitti saaren pohjoisosan eli Pohjois-Kyproksen. Sen jälkeen rajan yli on tullut tuhansittain kyproksenkreikkalaisia pakolaisia. Paralímnin kaupunginosa Protarás on suosittu lomakohde. == Lähteet == == Aiheesta muualla == * Δήμος Παραλιμνίου. Paralímnin kunnan verkkosivut. Luokka:Famagustan alueen asutut paikat Luokka:Kyproksen kaupungit Luokka:Kyproksen kunnat
Barbadoksen jalkapallomaajoukkue

Barbadoksen jalkapallomaajoukkue on Barbadoksen jalkapalloliiton hallinnoima joukkue, joka edustaa Barbadosta kansainvälisissä otteluissa. Barbadoksen jalkapalloliitto on perustettu vuonna 1910 ja se on Kansainvälisen jalkapalloliiton FIFA:n sekä Pohjois-Amerikan, Keski-Amerikan ja Karibian alueen jalkapalloliiton CONCACAFin jäsen. Barbados pelasi ensimmäisen jalkapallomaaottelunsa vuonna 1931 kohdatessaan Martiniquen. Barbadoksen maajoukkueen suurimpia saavutuksia ovat selviytyminen Karibian maiden mestaruusturnauksen Caribbean Cupin välieriin vuonna 2005 sekä MM- karsintavoitto Costa Ricasta vuonna 2001. Suomi ja Barbados ovat kohdanneet yhden kerran. Tammikuussa 2003 Barbadoksen pääkaupungissa Bridgetownissa pelattu ottelu päättyi maalittomaan tasapeliin. ==Arvokisat== ===Maailmanmestaruuskilpailut=== *1930–1974 - ei osallistunut *1978 - ei selviytynyt karsinnoista *1982 - ei osallistunut *1986 - vetäytyi karsinnoista *1990 - ei osallistunut *1994–2014 - ei selviytynyt karsinnoista ===CONCACAF Gold Cup=== *1963–1973 - ei osallistunut *1977 - ei selviytynyt karsinnoista *1981 - vetäytyi karsinnoista *1985–1991 - ei osallistunut *1993–2011 - ei selviytynyt karsinnoista == Lähteet == ==Aiheesta muualla== *Barbadoksen jalkapallomaajoukkue FIFA:n sivuilla Luokka:Jalkapallomaajoukkueet
Marc Faber

Marc Faber (s. 28. helmikuuta 1946 Zürich, Sveitsi) on sveitsiläinen suursijoittaja. Hän julkaisee Gloom Boom & Doom Report -nimistä uutiskirjettä, joka tuo esille epätavallisia sijoitusmahdollisuuksia. Faber on myös kirjoittanut useita kirjoja, muun muassa teoksen Tomorrow’s Gold – Asia’s Age of Discovery (), joka ilmestyi alun perin vuonna 2002. Hänet tunnetaan erityisesti kultaan sijoittamisesta. Nouriel Roubinin tavoin Faber on saanut taloutta koskevien pessimististen arvioidensa takia lempinimen ”Tohtori Turmio” (). Faber ennusti Yhdysvalloissa 1987 tapahtuneen pörssiromahduksen. Faber varttui Genevessä ja suoritti 24-vuotiaana tohtorin tutkinnon Zürichin yliopistossa. Hänen taloustieteen alaan kuuluva väitöskirjansa tarkasteli tuloveron toteutusta Isossa-Britanniassa. Vuosina 1970–1978 Faber työskenteli finanssialalla White Weld & Companyn palveluksessa New Yorkissa, Zürichissa ja Hongkongissa. Sitten hän jatkoi Drexel Burnham Lambertin toimitusjohtajana vuodesta 1978 helmikuuhun 1990. Drexel Burnham Lambertin mentyä konkurssiin Faber perusti kesäkuussa 1990 oman yrityksensä nimeltä Marc Faber Limited. Faber ja aiemmin Cathay Pacific -yhtiön lentoemäntänä työskennellyt Supatra menivät naimisiin 1981. Heille syntyi tytär 1983. Faber asuu Thaimaassa. Lisäksi hänellä on pieni toimisto Hongkongissa. == Lähteet == == Aiheesta muualla == * Marc Faberin blogisivusto * Faberin verkkosivusto GloomBoomDoom.com Luokka:Suursijoittajat Luokka:Sveitsiläiset liikemiehet Luokka:Sveitsiläiset taloustieteilijät Luokka:Vuonna 1946 syntyneet Luokka:Elävät henkilöt
The Megaphone State

The Megaphone State on alun perin Liberiasta Ghanan kautta Suomeen Viljakkalaan päätyneen tuottaja-mc Ekowin (oikealta nimeltään Jesse Markin) ja Viialasta kotoisin olevan tuottaja SimonSoundin (oikealta nimeltään Simo Tuominen) muodostama hiphop-duo. 2009 omakustanteena julkaistua Home of the Knockout Artist -levyä seurasi VLA Kings, joka julkaistiin 11. huhtikuuta 2012 kotimaisen Fresh Tunes Finland -musiikkiyhtiön kautta. ==Diskografia== ===Albumit=== * Home of the Knockout Artist (2009) * VLA Kings (2012) * Ghost (2014) ===Muut julkaisut=== * Keep Moving Mestarisoundi – Soundcheck 2007 (2007) ===Musiikkivideot=== * Swings (2012) * Hooligan - Kabuki - The Way We - Victory (2014) ===Vierailijana=== ;Ekow Artisti Kappale Albumilta Muut vierailijat Vuosi Gracias "Mon€y" Gracias EP 2011 Noah Kin "Nevermore" No Matter the Season 2011 Gracias & JTT "How Deep?" Globe 2012 M-Dot "Alphabet Soup" Dots on the Map Noah Kin & Desco 2012 Jag "JBE" So Far No Good 2012 Oaklyn "Waitin'" Chasing the Sun 2012 Oaklyn "We Nuts" Chasing the Sun 2012 Humus "Love Affair" 2012 Paleface & Matre "Sacred Order of the Pen" Food for the Gods Noah Kin, Psyko Tyko, Eetee, Father Metro, Bentality, Brandon, Gracias, Jinx, Redrama, Travis Bicle, J.A.K, Mindman & DJ Spinner 2013 == Lähteet == == Aiheesta muualla == * Viralliset sivut * Ekow Räppilapsuus -sarjassa Luokka:Suomalaiset duot Luokka:Suomalaiset hip hop -yhtyeet
Kaukola (Seuloskoin piiri)

Kaukola () on kylä Leningradin alueen Seuloskoin piirin Toksovan kunnassa Venäjällä. Se sijaitsee Kaukolanjärven länsipuolella kahdeksan kilometrin päässä Toksovasta. Vuonna 2007 kylässä oli 77 asukasta . Kaukolassa sijainneet kylät mainitaan ensimmäisen kerran Novgorodin Vatjan viidenneksen verokirjassa vuonna 1500. Myöhemmin sen asukkaat olivat äyrämöisiin kuuluvia inkerinsuomalaisia. Vuonna 1848 asukkaita oli 462 henkeä. 1860-luvun alkuun saakka he olivat tilanomistajien maaorjia. Kylään perustettiin zemstvon ylläpitämä koulu vuonna 1887. Vuoden 1926 väestönlaskennan mukaan siellä asui 552 inkerinsuomalaista, 47 venäläistä ja 26 Suomen suomalaista. Samana vuonna perustettiin Kaukolan kansallinen suomalainen kyläneuvosto, jonka väestöstä oli suomalaisia 729 ja venäläisiä 72. Kyläneuvostoalueeseen kuuluivat Kaukolan lisäksi myös Auvolan (ven. Avvolovo) ja Rappulan (Rappolovo) kylät. Kansallinen kyläneuvosto lakkautettiin vuonna 1939 ja suomalaiset karkotettiin muualle Neuvostoliittoon toisen maailmansodan aikana. 1970-luvulla kylä kuului Vartiamäen kyläneuvostoon ja vuoteen 2009 saakka Ohalatvan kuntaan. Pietarin ja Käkisalmen välisellä radalla oleva Kaukolan rautatieasema sijaitsee Toksovan taajamassa Kaukolanjärven itärannalla. ==Lähteet== Luokka:Toksovan kylät Luokka:Seuloskoin piiri
Seitsemän laulua tundralta

Seitsemän laulua tundralta on Markku Lehmuskallion ja Anastasia Lapsuin ohjaama elokuva vuodelta 2000. Se perustuu nenetsi Lapsuin omiin kokemuksiin ja nenetsien kansanperinteeseen. Elokuva on saanut runsaasti tunnustusta. Suomessa se sai valtion laatutuen, vuoden parhaan elokuvan Jussin, ja se nimettiin Suomen Oscar-ehdokkaaksi ei-englanninkielisten elokuvien sarjassa. Elokuva kiersi lukuisilla festivaaleilla, joilla se sai palkintoja.Muut tiedot, Elonet.fi. Viitattu 23.1.2012. == Näyttelijät == == Vastaanotto == Kriitikkojen näkemykset elokuvasta ovat olleet hyvin myönteisiä. Eräässä kritiikissä tosin on nähty siinä neuvostoaikaista propagandaelokuvaa muistuttavaa kuvaustaAL: Päivän elokuvia. Tv-maailma 3/2013, s. 25.. Pääosin kriitikkojen suhtautumista kertoo kuitenkin Kirsikka Moringin arvio, että se on vähäeleinen ja ihmisiään kunnioittava, melkein hauras elokuvaJuonikuvaus ja lehdistöarvioita Elonet.fi. Viitattu 23.1.2012.. == Lähteet == == Aiheesta muualla == * Luokka:Jussi-palkitut elokuvat Luokka:Suomalaiset draamaelokuvat Luokka:Vuoden 2000 suomalaiset elokuvat Luokka:Markku Lehmuskallion ohjaamat elokuvat
Kaukola (täsmennyssivu)

Kaukola tarkoittaa seuraavia asioita: * Kaukola, luovutetussa Karjalassa sijainnut entinen Suomen kunta * Kaukola eli Sevastjanovo, maalaiskunta ja sen keskustaajama Leningradin alueen Käkisalmen piirissä Venäjällä * Kaukola, Kotkan kaupunginosa * Kaukola, kylä Laitilassa * Kaukola, Mikkelin kaupunginosa * Kaukola, kylä Sastamalassa * Kaukola, kylä Salon Muurlassa * Kaukola, kylä Salon Perttelissä * Kaukola, kylä Leningradin alueen Seuloskoin piirin Toksovan kunnassa Venäjällä * Kaukolan kirkko, luterilainen kirkko entisessä Kaukolan kunnassa luovutetussa Karjalassa * Kaukolanharju, Kanta- Hämeen Tammelassa sijaitseva harjumuodostuma ja näköalapaikka * Kaukolanjärvi, Karjalankannaksen eteläosassa Leningradin alueen Seuloskoin piirissä sijaitseva järvi * Kaukola, sukunimi ** Artur Kaukola (1863–1914), suomalainen lyseon lehtori ja historiantutkija ** Inga Kaukola (1916–2013), suomalainen runoilija ** Olavi Kaukola (1912–1982), suomalainen rovasti ja kirjailija ** Ulla Kaukola (s. 1963), suomalainen sosiaalidemokraattinen poliitikko, television uutistoimittaja ja oppikirjojen tekijä.
Sulfidimalmi

Sulfidimalmi on tietty mineraalimuodostuma, josta metallin erottaminen on taloudellisesti kannattavaa.Facta 2001, WSOY 1981-1987, ISBN 951-0-10221-0, hakusana malmi. Ne ovat suurin ja taloudellisesti tärkein malmiryhmä. Sulfidimalmeissa malmimineraalin metalli on sitoutuneena sulfidiksi, sulfosuolaksi, arsenidiksi, telluridiksi tai oksidiksi. Eräs sulfidimalmien luokittelutapa on jakaa ne syntytavan perusteella kolmeen ryhmään.Suomalainen tietosanakirja, Weilin+Göös 1989-1993, ISBN 951-35-4644-6, hakusana sulfidimalmit. *magmaattiset sulfidimalmit **varhaismagmaattiset nikkelimagneettikiisumalmit, joiden tärkeimmät mineraalit ovat pentlandiitti, kuparikiisu, magneettikiisu ja kubaniitti **porfyyriset kuparimalmit, joiden tärkeimmät mineraalit ovat rikkikiisu, kuparikiisu, borniitti, kuparihohde ja molybdeenihohde **pneumatolyyttiset ja hydrotermiset rako- ja juonimalmit, joiden tärkeimmät mineraalit ovat kuparikiisu, rikkikiisu, magneettikiisu, sinkkivälke, lyijyhohde ja sulfosuolat *sedimenttiset sulfidimalmit **kerrossidonnaiset malmit kuten esimerkiksi kalkkikiviin liittyvät lyijy- sinkkimalmit sekä uraani-vanadiini-kuparimalmit ja kulta-uraani- rikkikiisumalmit, jotka molemmat liittyvät hiekkakiviin tai konglomeraatteihin **kerrosmyötäiset merelliset tai merellis-vulkaaniset sulfidimalmit, joissa on rautasulfidia, kuparikiisua, sinkkivälkettä ja lyijyhohdetta *metamorfiset sulfidimalmit **kontaktimetamorfiset karsimalmit liittyvät tavallisesti kalkkikiviin ja niiden tärkeimmät mineraalit ovat rautakiisu, kuparikiisu ja sinkkivälke **kirsimalmit, jotka esiintyvät antofylliitti-kordieriittikivien yhteydessä ==Lähteet== Luokka:Malmityypit
Kiisumalmi

Kiisumalmi (, kiisu)Suomalainen tietosanakirja, Weilin+Göös 1989–1993, ISBN 951-35-4644-6, hakusana kiisut. on malmi, joka sisältää eri metallien sulfidimineraaleja.Iso tietosanakirja, WSOY 1995-1997, ISBN 951-0-20153-7, hakusana kiisumalmit. Tällaisessa mineraalissa metalli on sitoutunut rikkiin sulfidiksi.Iso tietosanakirja, hakusana sulfidimalmit. Kiisumalmeja ovat esimerkiksi: * arseenikiisu * kuparikiisu * rikkikiisu * magneettikiisu; magneettikiisun ja rikkikiisun yhteisnimitys on rautakiisut * lyijyhohde * molybdeenihohde * sinkkivälke * pentlandiitti == Lähteet == Luokka:Malmigeologia Luokka:Sulfidimineraalit
Huber (yritys)

Vesijohtoliike Huber oli sveitsiläissyntyisen Robert Huberin Helsinkiin 1800-luvun lopulla perustama yritys. Yritys aloitti tällä nimellä toimintansa vuonna 1891, jolloin vuonna 1879 perustettu Helsingin Vesi johtokonttori vaihtoi nimeä. Robert Huber ja hänen yrityksensä oli mukana useiden suomalaisten kaupunkien ensimmäisissä vesilaitoshankkeissa : * Helsinki (1876) - suomen ensimmäinen vesijohtolaitos * Tampere (1882) * Turku (1903) * Hämeenlinna (1910) * Sortavala (1914) Huber oli vesi- ja lämpöjohtoalan asennus- ja tukkuliike. Sillä oli 1960-luvulla eri puolilla Suomea 19 sivuliikettä. Sen 1955 suurasiakkaita varten perustettu tytäryhtiö Oy Huberko Ab oli vesi- ja lämpöjohtoalan tukkuliike ja öljypoltintehdas.Otavan Iso tietosanakirja, Otava 1968, osa 3, p. Äitinsä puolelta Huberin sukuun kuuluva vuorineuvos Claes Wahlberg kehitti toimikaudellaan Huberista alan johtavan yrityksen. viitattu 23.1.2013 Yrityksen osti vuonna 1995 YITYit Yritystarina , ja se on nykyisin osa YIT:sta vuonna 2013 irronnutta Caverion-konsernia. ==Sanontoja== Yrityksen nimi muodostui jopa synonyymiksi vedelle kansankielessä. Vettä kutsuttiin huuperiksi, ja sitä käytettiin sanonnoissa, esimerkiksi puhuttiin "huuperin kaljasta" (vesijohtovesi) tai vielä yleisemmin vedestä: "juakka huuperi vaa, kyll sitä kaivos piissa" . ==Lähteet== ==Kirjallisuutta== *Norrmén, G. W.: Oy Huber Ab 1879–1979. Helsinki 1979. * ==Aiheesta muualla== *Huberista Pörssitiedon nettisivuilla Luokka:Entiset suomalaiset kiinteistöalan yritykset Luokka:Veromies
Tyrnävän Tempaus

Tyrnävän Tempaus on vuonna 1922 perustettu tyrnäväläinen urheilun yleisseura. Seuran lajeja ovat pesäpallo, lentopallo, yleisurheilu, hiihto ja kuntoliikunta.http://www.tyrnavantempaus.fi/seuran-esittely/ Tyrnävän Tempaus tunnetaan kenties parhaiten pesäpallosta, jossa seuran naisten edustusjoukkue pelasi pääsarjatasolla Superpesiksessä vuosina 2000–2009. Naisten edustusjoukkue pelaa toiseksi korkeimmalla sarjatasolla Ykköspesiksessä kaudella 2019. == Historia == thumb|Tyrnävän pesäpallokenttä. Pesäpalloa on harrastettu Tyrnävällä jo 1920-luvulla suojeluskunnan ja muiden yhdistysten toimintamuotona. Tempauksessa pesäpallo on noussut miesten osalta jo 1940-luvulta ja naisten osalta 1980-luvulta lähtien mukaan tärkeänä osana toimintaa. Miesjoukkue pelasi Suomensarjassa jo 1950-luvulla, mutta joukkue hajosi 1960-luvun alussa. Uusilla voimilla miesjoukkue nousi 1972 Suomensarjaan säilyen sarjassa muutaman vuoden, pudoten jälleen maakuntasarjaan vuonna 1976. Vuonna 1980 paluu Suomensarjaan onnistui seitsemäksi vuodeksi. Tämän jälkeen joukkueen kokoaminen on aaltoillut Suomensarjan ja joukkuettomuuden välillä. Tunnetuin Tempauksen miespesäpalloilija on Pentti Lipponen, joka on kuusinkertainen Itä-Länsi- pelaaja ja voitti lyöjäkuninkuuden Imatran Pallo-Veikkojen joukkueessa v. 1986. Naisten pesäpallo alkoi harrastusluontoisena vuonna 1984 ja seuraavana vuonna joukkue pelasi piirisarjaa. Sen jälkeen kehitys oli nopeaa, sillä jo vuonna 1994 noustiin Ykköspesikseen ja vuonna 2000 Superpesikseen, jossa naiset pelasivat kauteen 2009 saakka. Naisjoukkue voitti supersarjassa hopeamitalin vuonna 2003. Tempauksen riveissä on pelannut vuosien varrella useita nykyisiä huippupelaajia mm. Kaisa Salmela, Marjukka Urpelainen, Paula Saloranta, Salla Risku ja Tanja Vehniäinen. Tempaus kasvatteja pelaa myös ylimmällä sarjatasolla, josta on noussut pelaajia ylimpiin sarjoihin. Tulevalla kaudella Tempauksen kasvateista naisten superissa pelaavat: Milla Haapalainen, Sarita Heikkinen ja Terhi Pesonen, sekä Essi Kylli ja Juulia Lautaoja. Junioreissa Tempauksen E-pojat voittivat SM-pronssia v. 1997. B-pojat voittivat hopeaa v. 1983 ja B-tytöt pronssia v. 2004.http://www.tyrnavantempaus.fi/pesapallo/ == Junioritoiminta == Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Joukkue Mitalit Vuodet Yhteensä B-pojat B-pojat B-tytöt E-pojat B-tytöt E-pojat Yhteensä: Yhteensä: Yhteensä: 3 == Palkinnot ja huomionosoitukset == === Palkitut === Vuoden jokeri: * Henna Salmela (2003, 2004) Vuoden lukkari: * Kaisa Salmela (2003) Vuoden tulokas: * Jenni Tolonen (2001) Vuoden pelinjohtaja: * Seppo Salmela (2003) === Naisten Itä-Länsi- valinnat === * Jenni Tolonen (2001, 2003, 2006) * Kaisa Salmela (2002, 2003, 2004) * Henna Salmela (2003, 2004) * Sarita Heikkinen (2007) * Tanja Vehniäinen (2008) == Yleisurheilu == Tempausta seuratasolla edustaneita arvokisaurheilijoita ovat keihäänheittäjät Jorma Markus ja Sami Saksio.https://www.tyteyu.com/tietoa == Lähteet == Luokka:Pesäpalloseurat Luokka:Tyrnävä
Pohjoismainen passivapaus

Pohjoismainen passivapaus on Pohjoismaiden kesken sovittu käytäntö, jonka mukaan Pohjoismaiden kansalaiset eivät tarvitse passia tai muuta matkustusasiakirjaa liikkuessaan Pohjoismaasta toiseen. Passivapaus astui voimaan 12. heinäkuuta 1952. Uudempi sopimus solmittiin vuonna 1954 Suomen, Ruotsin, Norjan ja Tanskan kesken. Islanti liittyi sopimukseen vuonna 1955 ja Färsaaret vuonna 1966. Passivapaus on sisällöltään laajempi kuin Schengenin sopimus; Schengen-alueenkaan sisärajoillakaan ei yleensä tarkasteta matkustusasiakirjaa, mutta matkustajalla on kuitenkin oltava sellainen mukana. Pohjoismaiden kansalaiset eivät tarvitse passia tai mitään muutakaan matkustusasiakirjaa liikkuessaan tai oleskellessaan toisten Pohjoismaiden alueella. Henkilöllisyys täytyy kuitenkin pystyä todistamaan. Myös Pohjoismaiden ulkopuolelta saapuvat Pohjoismaiden kansalaiset tarvitsevat passin tai muun matkustusasiakirjan rajan ylittämiseen. Vaikka Huippuvuoret kuuluvat Norjaan, se ei ole osa Schengen-aluetta ja rajatarkastusta edellytetään maahan saapuessa myös pohjoismaalaisilta. Myöskään Tanskalle kuuluva Grönlanti ei ole koskaan liittynyt sopimukseen, eli passivapaus ei koske sitä. ==Lähteet== Luokka:Pohjoismaiden politiikka Luokka:Rajavalvonta
Henrik Huggut

Henrik Matinpoika (t. Matsinpoika t. Mattsson) Huggut (noin 1540 – noin 1617) oli suomalainen kuninkaallinen sihteeri. Hän oli Juhana III:n niin sanotun sihteerihallituksen merkittävimpiä jäseniä noin vuodesta 1571. Hän kääntyi katoliseksi, ja hänet aateloitiin 1583. Hän toimi vuodesta 1593 Suomessa ja Ruotsissa Sigismundin hyväksi, mutta Kaarle-herttuan valloitettua Suomen hän pakeni ensin 1599 Viroon ja sieltä Puolaan.Otavan Iso tietosanakirja, Otava 1968, osa 3, p. Huggut on toisinaan sekoitettu kuninkaan kansliassa työskennelleeseen Erik Matssoniin, eikä aikalaislähteistä aina selvästi ilmene kummasta on kysymysSvenskt biografiskt lexikon. Hän oli kotoisin Pernajasta ja oli Käkisalmen linnanpäällikkö. ==Kirjallisuutta== *Terhi Kiiskinen, The library of the Finnish nobleman, royal secretary and trustee Henrik Matsson (ca. 1540-1617) Finnish Academy of Science and Letters, 2004 299 s. ISBN 951-41-0944-9 Sarja: Suomalaisen tiedeakatemian toimituksia. Sarja Humaniora, 1239-6982 ; 329 *Terhi Kiiskinen, Suomalaisen aatelisherran Henrik Matsinpojan (n. 1540-1617) lääketieteellinen kirjasto 1500-luvulla : auktoreita antiikista renessanssiin. Hippokrates : Suomen lääketieteen historian seuran vuosikirja. 2001, Volume 18 (2001), s. 64-80 ISSN 0781-5859 ==Lähteet== Luokka:Sihteerit Luokka:Suomalaiset virkamiehet Luokka:Ruotsalaiset virkamiehet Luokka:Ruotsinsuomalaiset henkilöt Luokka:Vuonna 1540 syntyneet Luokka:Vuonna 1617 kuolleet
Kevätniemen saha

Kevätniemen saha on Lieksassa sijaitseva Binderholz Nordic Oy.n omistama sahalaitos, joka jalostaa kuusisahatavaraa. Sahan palveluksessa, Kevätmiemessä, oli vuonna 2024 noin 200 henkilöä. Saha rakennettiin 1902–1903 ja sen ensimmäinen omistaja oli Pankakosken ja Kuokkastenkosken ruukit omistanut Ab Kuokkastenkoski Järnverk joka teki kuitenkin konkurssin kesällä 1903. Metsähallitus vuokrasi 1908 sahan Joensuu-Nurmes rautatierakennustyömaan tarvitseman puutavaran sahausta varten ja osti sitten sahan vuonna 1909. Saha tuhoutui tulipalossa joulukuussa 1910 ja uusi sahalaitos valmistui keväällä 1911. Sahatavaran vienti ulkomaille alkoi ensimmäisen maailmansodan jälkeen. Vuonna 1932 saha siirtyi valtioenemmistöisen Veitsiluoto Oy:n omistukseen. Saha paloi uudelleen 1956 ja uusi saha rakennettiin 1958. Veitsiluoto myi sahan 1985 Vapo Oy:lle, sahan vuosituotantokapasiteetti oli Veitsiluodon omistajakaudella noussut 60 000 kuutiometristä 140 000 kuutiometriin. Vielä 1950-luvulla saha työllisti 350 työntekijää ja 50 toimihenkilöä sekä epäsuorasti puunhankinnassa 600–1000 metsätyömiestä ja 200–300 hevosta. Vuodesta 1963 alkaen sahalle alettiin tuoda puuta myös Venäjän Karjalasta ja tätä jatkui aina vuoteen 1986 jolloin Lieksanjoen uitto loppui. Puun tuonti Venäjältä alkoi taas uudelleen 1994. Kevätniemen sahaa on uudistettu useita kertoja, viimeksi 2019, jolloin valmistui uusi sahalinja. Vapo Timber myi tammikuussa 2016 Kevätniemen ja Nurmeksen sahalaitokset itävaltalaiselle Binderholz GmbH:lle, joka jatkaa sahausta molemmilla paikkakunnilla. Mäntysahatavaraa jalostavan Nurmeksen yksikön palveluksessa vuonna 2024 oli noin 80 henkilöä. == Kirjallisuutta == * Unto Palokas : Kevätniemen saha 100 vuotta : Kevätniemen saha 1902-2002. Vapo Timber 2002 ISBN 9515323991 == Lähteet == * Vapo Timber Kevätniemen saha * Vapo Timberin sahoista merkittävä asiakas Harvestialle, Harvestia Metsänomistajan lehti : kevät 2011, s. 8-11 * Asko Saarelainen : Rajakauppaa, metsäteollisuutta ja kulttuurimatkailijoita - Lieksa 1800-1900-luvun vaihteessa, esitelmä XIII Pielisen altaan symposiumissa Suomen sota ja sen merkitys Suomelle, erityisesti Karjalalle pidetty Vuonislahden Seurojentalossa 19.9.2008 * Pielisen museo opetussivusto : Lieksan seudun teollisuus * Binderholz laajentaa Kevätniemen sahaa Luokka:Lieksan rakennukset ja rakennelmat Luokka:Neova
Nurmeksen saha

Nurmeksen saha on Nurmeksessa sijaitseva Vapo Timberin omistama sahalaitos joka tuottaa mäntysahatavaraa. Sahan vuosituotantokapasiteetti oli vuonna 2013 210 000 kuutiometriä ja sen palveluksessa oli noin 60 henkilöä. Saha perustettiin vuonna 1921 (Nurmeksen Saha Oy). Nurmeksen sahaa on uudistettu 1990-luvun lopulla jolloin valmistui uusi sahalinja. == Lähteet == * Vapo Timber Nurmeksen saha Luokka:Nurmes Luokka:Neova
Chad Henne

Chad Steven Henne (s. 2. heinäkuuta 1985, Wyomissing, Pennsylvania) on yhdysvaltalainen entinen amerikkalaisen jalkapallon pelaaja, pelipaikaltaan pelinrakentaja. Hän edusti ammattilaisurallaan kausina 2008–2022 Miami Dolphinsia, Jacksonville Jaguarsia ja Kansas City Chiefsiä toimien valtaosan ajasta varapelinrakentajana. Kansas Cityssä Henne voitti kaksi Super Bowlia. Ennen NFL-uraansa Henne toimi Michiganin yliopiston joukkueen aloittavana pelinrakentajana neljän kauden ajan. Miami Dolphins varasi hänet vuoden 2008 varaustilaisuuden toisella kierroksella. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1985 syntyneet Luokka:Elävät henkilöt
Anssi Honkanen

Anssi Honkanen on suomalainen radiojuontaja. Hän on juontanut Radio Novan iltapäivää Niina Backmanin kanssa vuodesta 2016. Tätä ennen hän juonsi Herättäjät-nimistä aamuohjelmaa The Voice -kanavalla. Honkanen on juontanut Herättäjiä yhdessä Noora Hautakankaan ja Jani ”Tuottaja” Jääskeläisen kanssa. Honkanen juonsi aikaisemmin NRJ:llä Aamupojat-nimistä radio-ohjelmaa yhdessä Renne Korppilan kanssa. 2000-luvun alussa hän oli elektronista popmusiikkia esittävän Kaksio-yhtyeen kosketinsoittaja-DJ-tuottaja. Honkanen on naimisissa Hanna Honkasen kanssa ja heillä on vuonna 2014 syntynyt tytär ja 2018 syntynyt poika. ==Lähteet== Luokka:Suomalaiset elektronisen musiikin artistit Luokka:Suomalaiset radiotoimittajat Luokka:Suomalaiset juontajat Luokka:Suomalaiset DJ:t Luokka:Syntymävuosi puuttuu Luokka:Elävät henkilöt
Luna (täsmennyssivu)

Luna voi tarkoittaa seuraavia asioita: * Luna, Kuu * Luna, roomalaisessa mytologiassa Kuun jumalatar * Luna, naisen etunimi * S/S Luna, norjalainen höyrylaiva * Luna, sarja Neuvostoliiton avaruusluotaimia 1959-1976 * Luna Sea, japanilainen rock-yhtye * Nokia 8600 Luna, Nokian matkapuhelinmalli vuodelta 2007 * La Luna, Bernardo Bertoluccin elokuva vuodelta 1979. * Luna, ukrainalainen kirjallinen kalenteri Luna-nimisiä henkilöitä: * Antonio Luna (s. 1991), espanjalainen jalkapalloilija * Bigas Luna (s. 1946), espanjalainen elokuvaohjaaja * Braulio Luna (s. 1974), meksikolainen jalkapalloilija * Diego Luna (s. 1979), meksikolainen näyttelijä * Francisco Medina Luna, Piti (s. 1981), espanjalainen jalkapalloilija * Francisco Xavier de Luna Pizarro (1780–1855), Perun presidentti * Gabriel Luna (s. 1982), yhdysvaltalainen näyttelijä, elokuva- ja televisiotuottaja * Luis Luna (s. 1983), venezuelalainen pikajuoksija * Luis Alberto Luna Tobar (1923–2017), ecuadorilainen katolinen arkkipiispa * Pedro de Luna, Benedictus XIII (1328–1423), suuren skisman aikainen vastapaavi 1394–1417 * Tao Luna (s. 1974), kiinalainen pistooliampuja ja olympiavoittaja Luna taiteilijanimenä: * Luna, oik. Leena Tirronen (s. 1984), suomalainen laulaja, Lili & Luna -duon jäsen * Luna, oik. Park Sun-young (s. 1993), eteläkorealainen laulaja * Luna, oik. Aleksandra Katarzyna Wielgomas (s. 1999), puolalainen laulaja ja lauluntekijä Luna, kuvitteellisia henkilöitä: * Luna Lovekiva, Harry Potter -kirjasarjan henkilö * Teiniagentti Luna, samannimisen sarjakuvan päähenkilö.
Vaillant

Vaillant on kansainvälinen, perheomisteinen yritys, joka toimii talotekniikan alalla tuottaen lämmitys- ja ilmastointijärjestelmiä. Suomessa yrityksen tuotevalikoimaan kuuluu maalämpöpumput sekä erilaiset aurinkoenergiaa hyödyntävät järjestelmät. Yrityksen päämaja sijaitsee Remscheidissä, Saksassa. Yrityksen tuotekehitys- ja tuotantolaitokset sijaitsevat seitsemässä viidessä Euroopan valtiossa sekä Turkissa ja Kiinassa. Kolme laitosta sijaitsee Saksassa, kaksi Slovakiassa sekä yksi Ranskassa, Englannissa, Turkissa, Espanjassa sekä Kiinassa. == Historia == Vaillantin historia ulottuu vuoteen 1874, jolloin yrityksen perustaja, kupariseppä Johann Vaillant ryhtyi pumppujen valmistajaksi. Vuonna 1894 Vaillant patentoi suljetun kaasulämpökattilan, jonka avulla vettä pystyttiin lämmittämään turvallisesti, ilman että kaasunpoltosta syntyvät kaasut sekoittuivat veteen. Vuonna 1924 Vaillant kehitti uudenlaisen lämmitysjärjestelmän rakennuksiin. Sen avulla rakennuksessa saattoi olla vain yksi keskuslämmitysyksikkö, josta lämpöä johdettiin asunnoissa sijaitsevien lämpöpattereiden kautta ilmaan. Tätä ennen asunnoissa oli asuntokohtaiset lämmitysjärjestelmät. Vuonna 2006 Vaillant aloitti toiminnan lämpöpumppujen parissa perustamalla tuotteille oman tuotantolinjan. Aurinkolämmitysjärjestelmät tulivat yrityksen toimintaan mukaan vuonna 2008. == Tuotteet == Vaillantin ydinliiketoimintaan kuuluvat seinäripusteiset tai lattia-asennettavat lauhdutustekniikkaan perustuvat lämmityslaitteet, aurinkolämpöjärjestelmät veden lämmitykseen ja tukemaan lämmitystä, lämpöpumpputekniikka, matalaenergiatalojen ilmanvaihtojärjestelmät, säätötekniikka, kaasu- ja sähkölämmitteiset vesivaraajat, ilmastointilaitteet, lämpöpatterit ja näihin liittyvät palvelut. Suurin osa Vaillantin tuotevalmistuksen liikevaihdosta kertyy tehokkaan ja vihreän teknologian tuotteista. ==Lähteet== == Aiheesta muualla == *Vaillant Group *Vaillant Luokka:Lämpöpumppujen valmistajat Luokka:Saksalaiset yritykset
Livingstone (Sambia)

Livingstone on kaupunki eteläisessä Sambiassa aivan Zimbabwen rajan tuntumassa. Vuonna 2010 siellä oli 134 349 asukasta. Livingstone sijaitsee Sambian ja Zimbabwen rajana olevan Sambesijoen pohjoisrannalla, ja noin viisi kilometriä Livingstonen keskustasta etelään sijaitsevat Victorian putoukset, jotka ovat eräs Livingstonen nähtävyys. == Lähteet == == Aiheesta muualla == * Kartta Luokka:Sambian kaupungit
Kukkamessut

Kukkamessut on Uudessakaupungissa toukokuussa järjestettävä on puutarha-alan messu- ja festivaalitapahtuma. Myynnissä on muun muassa kukkia ja taimia sekä käsityötuotteita. Kukkamessujen ohjelmassa on asiantuntijoiden tietoiskuja, erilaisia kilpailuja ja omaa ohjelmaa lapsille. Näytteilleasettajien ja myyjien yhteismäärä on yli 100. Samalla aikaa on myös minifarmi tapahtuma ja mukana on myös rakennusalan yrittäjiä. Vuonna 2013 messut järjestettiin 25.-26.5.2013. Vuonna 2015 messut olivat olleet olemassa viisi vuotta. == Lähteet == == Aiheesta muualla == * Kotisivut * Kukkamessujen blogi Luokka:Suomen tapahtumat Luokka:Uusikaupunki